Hverjir eru kostir og gallar opinbers eignarhalds í bankakerfinu?
Í gegnum tíðina hefur opinbert eignarhald á viðskiptabönkum verið mun algengara en að bankar séu í höndum einkaaðila. Á síðastliðnum 30 árum hefur það þó færst töluvert í aukana að hið opinbera hafi losað um eignarhald sitt í viðskiptabönkum og fært þá yfir til einkaaðila og með því dregið úr áhrifum sínum innan bankageirans. Við þessar breytingar hefur hið opinbera ekki lengur áhrif á rekstur bankanna og færir því hlutverk sitt meira yfir í utanumhald um laga og regluverk kringum bankastarfsemina, ásamt eftirliti með starfseminni. Undir lok síðustu aldar fóru hagfræðingar í auknum mæli að styðja við bak einkavæðingar bankakerfisins. Erfitt getur reynst að leggja hlutlaust mat á það hverjir eiginlegir kostir og gallar opinbers eignarhalds í bankakerfinu raunverulega séu. Með þessari ritgerð á hins vegar að gera tilraun til að varpa ljósi á það hverjir helstu kostir og gallar séu varðandi eignarhald hins opinbera í bankakerfinu.
Viðskiptafræði, Bankar, Eignarhald, Einkavæðing
Networked Digital Library of Theses and Dissertations